O familie de români a fost reținută de unguri la Nădlac 2. Oamenii susțineau că sunt traci, s-au închis în mașină.
Familia de români se întorcea din Danemarca și a refuzat legitimarea. Pe plăcuța de înmatriculare a mașinii scria "Tracia". Bărbatul și femeia s-au închis în mașină și au blocat sensul de intrare în țară.
O familie de români a fost reținută de autoritățile maghiare la punctul de frontieră Nădlac 2, relatează lugoj.info. Bărbatul, femeia și cei trei copii se întorceau din Danemarca.Aceștia le-au spus polițiștilor maghiari că sunt traci și că vor să se întoarcă în țara în care s-au născut. Ei au fost reținuți de polițiștii de frontieră după ce au refuzata legitimarea.Bărbatul și femeia s-au închis în mașină și au blocat sensul de intrare în țară. Pe plăcuța de înmatriculare a autoturismului scria "Tracia". În cele din urmă, ei au deschis mașina, iar bărbatul a fost imobilizat.După verificarea în baza de date, s-a constatat că familia se întorcea din Danemarca. Cel mai probabil, ei se îndreptau spre un sat din comuna Fârdea, acolo unde locuiau înainte de plecarea din țară.